b'\n_START_ARTICLE_\nAfanasjevo\n_START_PARAGRAPH_\nAfanasjevo (ven. \xd0\x90\xd1\x84\xd0\xb0\xd0\xbd\xd0\xb0\xcc\x81\xd1\x81\xd1\x8c\xd0\xb5\xd0\xb2\xd0\xbe; aikaisemmin Zjuzdino, \xd0\x97\xd1\x8e\xd0\xb7\xd0\xb4\xd0\xb8\xd0\xbd\xd0\xbe) on kaupunkimainen taajama, kaupunkikunta ja Afanasjevon piirin hallinnollinen keskus Kirovin alueella Ven\xc3\xa4j\xc3\xa4ll\xc3\xa4. Se sijaitsee Kaman rannalla 251 kilometri\xc3\xa4 Kirovista it\xc3\xa4\xc3\xa4n. Asukkaita on 3\xc2\xa0400 henke\xc3\xa4 (vuonna 2009)._NEWLINE_Paikkakunta mainitaan ensimm\xc3\xa4isen kerran vuonna 1607 nimell\xc3\xa4 Zjuzdinon pogosta. Nykyinen nimitys perustuu Athanasios Aleksandrialaiselle omistettuun kirkkoon. Kaupunkimaisen taajaman statuksen Afanasjevo sai vuonna 1966._NEWLINE_Afanasjevossa toimii mets\xc3\xa4teollisuusyritys. Taajamassa on keskikoulu, musiikkikoulu, lasten luomisty\xc3\xb6n keskus, kirjasto, pankki, posti ja poliklinikka. Paikallislehten\xc3\xa4 ilmestyy Prizyv (\xe2\x80\x9dKutsu\xe2\x80\x9d).'